Интаын прöверитасны оланiн да коммунальнöй овмöс объектъяс.

Та йылысь висьталiс Коми Республикаса Юралысь Вячеслав Гайзер Коми Республикаса прокуратуралöн коллегия вылын, мый сиöма 2011 во джынйын ведомствоöн вöчöм уджлы.

«Татшöмсяма мероприятиеяссö нуöдöмыс петкöдлö, мый мытшöдъяс бырöны öдйöджык, кор овмöдчöминъясын, кöнi эмöсь сьöкыдлунъяс, став видзöдысь органыс уджалöны öтвылысь. Тадзи вöлi Воркутаын тавося рака тöлысьын, эска, мый тадзи жö лоас и Интаын матысса кадö», - пасйис республикаса Юралысь.

Сiйö сiдзжö пасйис, мый видзöдан да право видзан органъяс öдйö примитiсны колана мераяс оланiн да коммунальнöй овмöс серти гражданалöн таво тöвнас шыöдчöмъяс кузя, но шоныдöн могмöдан выль сезонö веськöдлан компанияяс бара вермасны вöдитчыны ас ногыс.

«Тi öдйö шыöдчанныд гражданалöн корöмъяс серти да аддзöм торкалöмъяс дырйи примитанныд мераяс. Ме кора тiянлы аслыныд нуöдны татшöм прöверкаяссö, торйöн нин, кор аддзанныд, мый торкалöмыс уна, кыдзи вöлi водзын лэдзöма веськöдлан компанияясöн», - висьталiс Вячеслав Гайзер.